
Narvas

Projekti “Accessible Tourism Promotion” kaasfinantseeringu kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet osaleb partnerina rahvusvahelises projektis “Accessible Tourism Promotion”. Projektitaotlust valmistab ette Läti Riigi Turismiarenduse Agentuur, mis on ka projekti  juhtpartner.  Projektitaotlus esitatakse Interreg IVB programmi, mille toetatavate tegevuste hulka kuulub koostöö arendamine Läänemere regioonide, linnade ja külade vahel, et efektiivsemalt kasutada olemasolevat arengupotentsiaali, mis aitab tõsta Läänemere regiooni omapära ja atraktiivsust investorite ja elanike silmis. Projekt kestab 3 aastat (2009-2012). Narvale eraldatakse toetust ligikaudu 3 988 200 krooni ulatuses. Narva  linna poolne kaasfinantseering moodustab 703 800 krooni ehk 15%. 

Projekti “Accessible Tourism Promotion” eesmärk Läänemere piirkonna edutamine kui puuetega turistide kättesaadav koht ja puuetega turistide reisivõimaluste arendamine. 
Projekti planeeritud tegevused:

1. Puuetega turistide reisivõimaluste kontseptsiooni determineering 

2. Olemasoleva infrastruktuuri ja tema kättesaadavuse puuetega inimestele analüüs
3. Puuetega inimeste vajaduste ja turismivõimaluste analüüs 
4. Puuetega turistide reisivõimaluste arengustrateegia väljatöötamine 
5. Investeerimisplaani väljatöötamine 
6. Prooviinvesteeringud puuetega turistide reisivõimaluste arendamisele (kogumaksumusega kuni 1 500 000 kr )
7. Osavõtt projekti raames toimuvatest rahvusvahelistest üritustest (seminarid, konverentsid, töökohtumised) eesmärgiga vahetada kogemusi ja tuua edukaid näiteid. 
8. PR kampaania ettevalmistamine ja läbiviimine.
Projekti kogumaksumus on ligikaudu 46 920 000 kr (3 000 000 eurot). Projektis osaleb 8 partnerit Rootsist, Lätist, Soomest, Saksamaalt, Venemaalt, Leedust, Poolast ja Valgevenest. 
Programmikohaselt peavad projekti partnerid algul ise kõik projekti kulud katma, sest toetus laekub alles peale projekti vahearuannete ja lõpparuande esitamist. 

Narva Linnavolikogu otsusega on vaja kinnitada projekti kaasfinantseering ja anda Linnavalitsusele luba võtta silfinantseeringut projekti kulude katmiseks. 

Projekt vastab Narva linna arengukavale:
Strateegiline eesmärk 2.1: linna maine on parendatud

Tegevussuund 2.1.2: luua Läänemere riikide regioonis arenenud ja efektiivne rahvusvaheliste sidemete ja koostöö võrk

Ülesanded: 2.1.2.4 osalemine rahvusvahelistes ühisprojektides
Strateegiline eesmärk 3.1. linnas on loodud efektiivne ja mitmekülgne sotsiaalkaitse süsteem
Tegevussuund 3.1.2: tagada sotsiaalselt kaitsmata isikute rehabiliteerimine ja sotsialiseerimine
Ülesanded: 3.1.2.2 puuetega inimestele osutatavate teenuste arendamine
Strateegiline eesmärk 1.4: turismi arenguks on loodud tingimused

Tegevussuund 1.4.1: luua linna külaliste jaoks meeldiv turismiinfrastruktuur 
Ülesanded: 1.4.1.3 turismiobjektide eksponeerimise tagamine ja turismiobjektidele juurdepääsau tagamine

Tegevused: infrastruktuuri kohandamine puuetega inimestele Narva avalike kohtade juurde

Strateegiline eesmärk 1.4: turismi arenguks on loodud tingimused

Tegevussuund 1.4.1: luua linna külaliste jaoks meeldiv turismiinfrastruktuur 
Ülesanded: 1.4.1.4 turismiobjektide funktsioneerimise tagamine

2. ÕIGUSLIKUD JÄRELDUSED

Projektide kaasfinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu 21.06.2005 määrusega nr 20/57)  § 4 punktile 34.1  õigus vastu võtta laene ja teisi varalisi kohustusi.

3. OTSUS

3.1 Kinnitada projekti kaasfinantseerimine aastatel 2009-2012 kokku 703 800 krooni ulatuses.
2009. aastal – 117 300 kr
2010. aastal – 234 600 kr
2011. aastal –  234 600 kr
2012. aastal – 117 300 kr
3.2  Projekti positiivse rahastamise otsuse korral Narva Linnavalitsusel näha ette kaasfinantseering 2009. aasta linnaeelarve eelnõus.

3.3  Narva Linnavalitsusel võtta projekti positiivse rahastamise otsuse korral toetuse katmiseks sildfinantseeringu pangalaen 2009-2011 aastatel kokku  2 500 000 krooni ulatuses.
2009. aastal – 625 000 kr
2010. aastal – 1 250 000 kr
2011. aastal – 625 000 kr
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

